pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-จุรินทร์ รุก! เจรจาทวิภาคี 4 ประเทศ ก่อนเป็นประธานประชุม RCEP 16 ประเทศแบบเต็มคณะ เชื่อวงเจรจาจะเป็นการส่งสัญญาณที่ดีต่อการสร้างบรรยากาศการค้าโลก
วันศุกร์ที่ 2 สิงหาคม 2562
จุรินทร์ รุก! เจรจาทวิภาคี 4 ประเทศ ก่อนเป็นประธานประชุม RCEP 16 ประเทศแบบเต็มคณะ เชื่อวงเจรจาจะเป็นการส่งสัญญาณที่ดีต่อการสร้างบรรยากาศการค้าโลก
ผู้สื่อข่าวรายงานว่า ก่อนการเปิดประชุมความตกลงหุ้นส่วนทางเศรษฐกิจระดับภูมิภาค (Regional Comprehensive Economic Partnership) RCEP ในกลุ่มประเทศอาเซียน 10 ประเทศบวกกับประเทศสมาชิกอีก 6 ประเทศ คือ จีน ญี่ปุ่น เกาหลีใต้ ออสเตรเลีย นิวซีแลนด์ และอินเดีย
แบบเต็มคณะวันที่ 2-3 สิงหาคม 2562
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรีและรัฐมนตรีว่าการกระทรวงพาณิชย์ ได้หารือแบบทวิภาคีกับประเทศคู่เจรจา RCEP ตั้งแต่วันที่ 1 สิงหาคม 2562 ในโอกาสแนะนําตัวในการเข้ารับตําแหน่งและโอกาสมาเป็นประธานการประชุม ซึ่งแต่ละประเทศต่างตอบรับที่จะร่วมมือกับไทยย่างเต็มที่เพื่อผลักดันให้การเจรจาจบภายในสิ่นปีนี้ตามที่ตั้งเป้าไว้
รายงานข่าวแจ้งว่า ประเด็นเจรจาส่วนใหญ่สมาชิกให้ความสนใจกับประเด็นการเจรจาของแต่ละประเทศ ไม่ว่าจะเป็นเรื่องการค้าการลงทุน ความร่วมมือทางเศรษฐกิจ ทรัพย์สินทางปัญญา กฎถิ่นกําเนิด เป็นต้น สําหรับการปฎิบัติหน้าที่ประธานการประชุมครั้งนี้เป็นเรื่องท้าทายโดยเฉพาะการทําความเข้าใจในประเด็นการเจรจาและท่าทีของแต่ละประเทศสมาชิกที่แตกต่างกันอย่างมาก แต่วาระนี้คือโอกาสที่จะประสานความร่วมมือสมาชิก 16 ประเทศให้เป็นหนึ่งเดียวให้ได้เพื่อความสําเร็จตามที่ประเทศทั้งหมดได้แถลงความร่วมมือไว้ในการประชุมผู้นําอาเซียนมื่อปีก่อน
อย่างไรก็ตาม มีรายงานว่าวงเจรจาเข้าใจปัญหาท่ามกลางสงครามทางการค้าของประเทศใหญ่ทําให้แต่ละประเทศต่างมีเงื่อนไขดังนั้นต้องมีความระมัดระวังขณะเดียวกันทีมไทยก็จะไม่ทําให้ประเทศไทยเสียเปรียบและรองนายกรัฐมนตรีและรัฐมนตรีว่าการกระทรวงพาณิชย์ยืนยันว่าต้องการทําข้อตกลงเพื่อการขยายประโยชน์ทางเศรษฐกิจร่วมกันของประเทศสมาชิกทั้ง 16 ประเทศ ซึ่งขณะนี้ดําเนินมากว่า 7 ปีแล้วแต่ก็ยังอยู่ในขั้นการเจรจาเพราะทุกประเทศต่างมีข้อจํากัดหรือเงื่อนไขที่ต่างก็สร้างขึ้นมาจนยากต่อการหาข้อสรุปได้ จึงมีเป้าหมายที่จะทําให้เกิดข้อสรุปสําเร็จร่วมกันในสิ้นปี 2562 นี้
และในวงเจรจาทุกประเทศต่างรับรู้ว่าการค้าโลกกําลังเผชิญกับความท้าทายแต่กลุ่มประเทศอาร์เซ็ปนั้นมีผู้บริโภคกว่าครึ่งของประชากรโลกจึงจําเป็นต้องเร่งสรุปผลเจรจาโดยเร็ว ทั้งนี้เพื่อแสดงให้เห็นถึงประโยชน์และความมุ่งมั่นของประเทศสมาชิกในการสนับสนุนการรวมกลุ่มทางเศรษฐกิจอันจะเป็นการส่งสัญญาณที่ดีต่อการสร้างบรรยากาศการค้าโลก ส่วนการประชุมสําคัญของวันที่ 2 สิงหาคม คือจะมีการประชุมรัฐมนตรีพาณิชย์ของประเทศอาเซียน 10 ประเทศก่อนจากนั้นวันที่3 สิงหาคม จะเป็นการประชุมแบบเต็มคณะ 16 ประเทศ
และในช่วงเช้าเวลา 8.30 น.วันที่ 2 สิงหาคม 2562 ตามเวลาปักกิ่ง นายจุรินทร์ รัฐมนตรีว่าการกระทรวงพาณิชย์ของไทย ในฐานะประธานฯได้พบปะกับรัฐมนตรีพาณิชย์ของกลุ่มประเทศอาเซียน 10 ประเทศในวาระ AEM Caucus (Minister+2) ที่ Beijing Hotel International Conventional and Exhibition Center
" การประชุมครั้งนี้จัดขึ้นหลังผมเข้ารับตําแหน่งไม่กี่วัน จากนั้นผู้แทน TNC ของไทยได้เดินทางเข้าร่วมการประชุมที่เจิ้งโจวก่อนที่ผมจะแถลงนโยบายรัฐบาลเมื่อ 25 กรกฎาคม 2562 แต่ผมมีความตั้งใจที่จะทํางานร่วมกับรัฐมนตรี (อาเซียน) ทุกท่านเพื่อมุ่งสู่เป้าหมายที่พวกเราได้ตั้งไว้เมื่อการประชุม AEM ที่ผ่านมาที่กรุงเทพฯ คือต้องสรุปผลเจรจา RCEP ในปีนี้ " นายจุรินทร์ กล่าว
รัฐบาลไทย-ข่าวทำเนียบรัฐบาล-ภารกิจ รวมไทยสร้างชาติ
วันศุกร์ที่ 19 มิถุนายน 2563
ภารกิจ รวมไทยสร้างชาติ
ภารกิจ รวมไทยสร้างชาติ
รัฐบาลไทย-ข่าวทำเนียบรัฐบาล-นายกรัฐมนตรี มีการตรวจสอบข้อเท็จจริง กรณีสำนักงานพระพุทธศาสนาแห่งชาติ
วันอังคารที่ 17 เมษายน 2561
นายกรัฐมนตรี มีการตรวจสอบข้อเท็จจริง กรณีสํานักงานพระพุทธศาสนาแห่งชาติ
นายกรัฐมนตรี มีการตรวจสอบข้อเท็จจริง กรณีสํานักงานพระพุทธศาสนาแห่งชาติ
วันนี้ (17 เมษายน 2561) เวลา 15.15 น. ณ บริเวณห้องโถง ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี กล่าวถึงกรณีปัญหาภายในสํานักงานพระพุทธศาสนาแห่งชาติ ว่าเป็นเรื่องการทํางานของหน่วยงานที่รับผิดชอบโดยตรงที่จะต้องดําเนินการตามหลักฐานต่าง ๆ ในส่วนข้อมูลและข้อเท็จจริงที่มีอยู่ ต้องส่งให้หน่วยตรวจสอบดําเนินการตามขั้นตอนของกฎหมาย ขอให้ทุกฝ่ายอยู่ในความสงบเรียบร้อย เจ้าหน้าที่กําลังดําเนินการเพื่อให้เกิดความชัดเจน ตามหลักฐานที่มีอยู่ ทั้งวัตถุพยานและพยานบุคคล อีกทั้งเป็นไปตามกรอบกระบวนการทางกฎหมาย
............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ครม.อนุมัติย้ายรองเลขาธิการ กพฐ. ไปศึกษาธิการภาค 15
วันพุธที่ 6 มิถุนายน 2561
ครม.อนุมัติย้ายรองเลขาธิการ กพฐ. ไปศึกษาธิการภาค 15
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังการประชุมคณะรัฐมนตรี (ครม.) เมื่อวันที่ 5 มิถุนายน 2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการเปิดเผยภายหลังการประชุมคณะรัฐมนตรี (ครม.) เมื่อวันที่5มิถุนายน2561ว่า คณะรัฐมนตรีมีมติอนุมัติตามที่กระทรวงศึกษาธิการเสนอแต่งตั้งนายณรงค์ แผ้วพลสง รองเลขาธิการคณะกรรมการการศึกษาขั้นพื้นฐาน ให้ดํารงตําแหน่ง ศึกษาธิการภาค สํานักงานศึกษาธิการภาค 15 (เชียงใหม่) สํานักงานปลัดกระทรวงศึกษาธิการ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป เพื่อทดแทนตําแหน่งที่ว่าง
นพ.ธีระเกียรติกล่าวว่ากรณีที่มีการย้ายรองเลขาธิการคณะกรรมการการศึกษาขั้นพื้นฐานรายดังกล่าว ไปสํานักงานศึกษาธิการภาค 15 นั้นถือว่ายังไม่ได้เป็นผู้ทุจริต เพราะยังไม่มีความเสียหายเกิดขึ้น หากตนคิดว่าเป็นผู้ทุจริตคงย้ายไปประจําสํานักนายกรัฐมนตรีแล้วเพียงแต่ต้องการให้มีการสืบสวนข้อเท็จจริงเบื้องต้นให้ลึกซึ้งชัดเจนก่อนว่ามีใครหรือระดับใดเกี่ยวข้องบ้าง จึงจําเป็นต้องย้ายออกจากพื้นที่ไปก่อน ไม่มีเจตนากลั่นแกล้งใครหากผลการสืบสวนพบว่าไม่มีความผิด ก็ย้ายกลับมาได้ยืนยันว่าจะให้ความเป็นธรรมอย่างเต็มที่
นอกจากนี้พล.อ.ประยุทธ์ จันทร์โอชา นายกรัฐมนตรี ได้สั่งการในที่ประชุมคณะรัฐมนตรีวันนี้ (5 มิ.ย.61) กรณีผู้อํานวยการสถานศึกษาบางแห่งปล่อยปละละเลยให้เกิดปัญหาการทุจริตงบประมาณอาหารกลางวันหรือนมโรงเรียนจึงสั่งการให้กระทรวงศึกษาธิการลงโทษการทุจริตที่เกิดขึ้นให้เด็ดขาด โดยเฉพาะผู้อํานวยการสํานักงานเขตพื้นที่การศึกษาต้องรับผิดชอบที่ปล่อยให้มีการทุจริตเกิดขึ้นในเขตพื้นที่ฯ ของตนเองด้วย
Written byบัลลังก์ โรหิตเสถียร
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล- UN จัดอันดับไทยเป็นชาติที่มีความสุขอันดับที่ 2ของอาเซียน อันดับที่ 3 ของเอเซีย และอันดับที่ 32 ของโลก
วันอังคารที่ 18 เมษายน 2560
UN จัดอันดับไทยเป็นชาติที่มีความสุขอันดับที่ 2ของอาเซียน อันดับที่ 3 ของเอเซีย และอันดับที่ 32 ของโลก
โฆษกรัฐบาลเผย UN จัดอันดับไทยเป็นชาติที่มีความสุขระดับต้น ๆ ของอาเซียนและเอเชีย ส่วนอันดับโลกดีขึ้น 1 อันดับ ชี้คนไทยควรภูมิใจและร่วมสร้างบรรยากาศที่ดี ผลักดันประเทศให้เดินหน้า
วันที่ 15 เมษายน 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า เครือข่ายการแก้ปัญหาเพื่อการพัฒนาอย่างยั่งยืนขององค์การสหประชาชาติ (UNSDSN) ได้ประกาศผลการจัดอันดับประเทศที่มีความสุขที่สุดในโลก ประจําปี 2017 โดยประเทศไทยเป็นประเทศที่มีความสุขที่สุดอันดับ 2 ของอาเซียน อันดับ 3 ของเอเชีย และอันดับที่ 32 ของโลก
“ดัชนีที่สหประชาชาตินํามาใช้วัดผลครั้งนี้มีทั้งผลิตภัณฑ์มวลรวมประชาชาติหรือจีดีพี อายุขัยเฉลี่ยของประชากร เสรีภาพในการเลือกใช้ชีวิตและทํางาน ความเอื้อเฟื้อเผื่อแผ่ในสังคม ความโปร่งใส ฯลฯ ซึ่งในปีนี้อันดับโลกของไทยขยับดีขึ้นมา 1 อันดับ ส่วนในเอเชียไทยเป็นรองแค่สหรัฐอาหรับเอมิเรตส์และสิงคโปร์ และในอาเซียนเราเป็นรองเพียงสิงคโปร์ และดีกว่าประเทศอื่น ๆ อย่างเห็นได้ชัด”
ทั้งนี้ พลเอก ประยุทธ์ จันทร์โอชา นายกรัฐมนตรี กล่าวว่า คนไทยควรภาคภูมิใจ เพราะอย่างน้อยประเทศของเราก็อยู่ในอันดับต้น ๆ ของเอเชียและอาเซียน เช่นเดียวกับที่ก่อนหน้านี้ไทยก็เพิ่งคว้าแชมป์เป็นประเทศที่มีความทุกข์ยากน้อยที่สุดในโลก ซึ่งสํารวจโดยสํานักข่าวบลูมเบิร์กที่วัดจากอัตราเงินเฟ้อและการว่างงานเป็นหลัก
“ท่านนายกฯ เน้นย้ําว่า รัฐบาลทําทุกอย่างเพื่อให้คนไทยมีความสุข โดยเฉพาะผู้มีรายได้น้อยให้ได้รับการดูแลอย่างเสมอภาคเท่าเทียมกับผู้อื่น ตลอดจนวางรากฐานการพัฒนาและปฏิรูปประเทศอย่างยั่งยืน โดยกําหนดให้มียุทธศาสตร์ชาติ 20 ปี เพื่อเป็นแนวทางที่จะยกระดับให้ไทยก้าวพ้นจากกับดักรายได้ปานกลางไปสู่ประเทศที่มีรายได้สูง และสร้างกลไกการทํางานของรัฐให้เกิดความโปร่งใส ที่ประชาชนมีส่วนร่วมและตรวจสอบได้
พร้อมกันนี้ยังได้ขอความร่วมมือพี่น้องประชาชนร่วมกันสร้างบรรยากาศที่ดี เพื่อให้ประเทศไทยเดินหน้าต่อไปตามแนวทางที่ทุกคนอยากเห็น และสร้างความเชื่อมั่นให้กับนานาประเทศที่พร้อมจะสนับสนุนและร่วมมือกับเรา เพื่อสร้างความเจริญก้าวหน้าในทุกด้าน”
----------------------------------
รัฐบาลไทย-ข่าวทำเนียบรัฐบาล-ทส. เข้าร่วมการประชุมกรุงลอนดอนว่าด้วยการค้าสัตว์ป่าผิดกฎหมาย ครั้งที่ ๔
วันศุกร์ที่ 12 ตุลาคม 2561
ทส. เข้าร่วมการประชุมกรุงลอนดอนว่าด้วยการค้าสัตว์ป่าผิดกฎหมาย ครั้งที่ ๔
รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้แทนไทยเข้าร่วมการประชุมกรุงลอนดอนว่าด้วยการค้าสัตว์ป่าผิดกฎหมาย ครั้งที่ ๔ London Conference on Illegal Wildlife Trade ระหว่างวันที่ ๑๑ – ๑๒ ตุลาคม ๒๕๖๑ ณ กรุงลอนดอน สหราชอาณาจักร
พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายพิษณุ สุวรรณะชฎ เอกอัครราชทูตไทย ณ กรุงลอนดอน นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืชเจ้าหน้าที่และผู้แทนกระทรวงการต่างประเทศ เข้าร่วมการประชุมกรุงลอนดอนว่าด้วยการค้าสัตว์ป่าผิดกฎหมาย ครั้งที่ ๔London Conference on Illegal Wildlife Tradeระหว่างวันที่ ๑๑ – ๑๒ ตุลาคม ๒๕๖๑ ณ กรุงลอนดอน สหราชอาณาจักร ซึ่งมีผู้แทนทั้งระดับผู้นําประเทศและผู้แทนประเทศ มากกว่า ๘๐ ประเทศ เข้าร่วมการประชุม
ในการนี้ ประเทศไทยได้รับรองปฏิญญากรุงลอนดอน ซึ่งมีเจตนารมณ์ทางการเมืองร่วมกันของรัฐบาลและองค์กรต่างๆ เพื่อแก้ไขปัญหาการค้าสัตว์ป่าอย่างผิดกฎหมาย ซึ่งเป็นอาชญากรรมข้ามชาติที่ร้ายแรงคุกคามสิ่งมีชีวิต ระบบนิเวศ วิถีชีวิตชุมชน และระบบเศรษฐกิจ รวมทั้งความเป็นอยู่ของมนุษย์ ตลอดจนเป็นอาชญากรรมที่เชื่อมโยงกับอาชญากรรมข้ามชาติประเภทอื่นด้วย อาทิ การก่อการร้าย ยาเสพติด เป็นต้น ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้กล่าวถ้อยแถลงที่จะให้คํามั่นกับนานาชาติที่จะร่วมแก้ไขปัญหาการค้าสัตว์ป่าอย่างผิดกฎหมาย และแลกเปลี่ยนประสบการณ์การดําเนินงานของรัฐบาลที่มุ่งมั่นและทุ่มเทอย่างต่อเนื่องทั้งการออกกฎหมายและการบังคับใช้มาตรการต่างๆ เพื่อหยุดยั้งการลักลอบค้างาช้างอย่างผิดกฎหมาย ทําให้ที่ประชุมคณะกรรมการบริหารอนุสัญญาไซเตส ครั้งที่ ๗๐ มีมติให้ประเทศไทยออกจากกระบวนการตามแผนปฏิบัติการงาช้างระดับชาติ การดําเนินงานเพื่อปกป้องสัตว์ป่าและถิ่นที่อยู่อาศัยทําให้จํานวนช้างป่าและเสือโคร่งมีจํานวนเพิ่มขึ้น นอกจากนี้ประเทศไทยยังมีการทํางานร่วมกับองค์กรระหว่างประเทศที่มีบทบาทสําคัญในการแก้ไขปัญหาดังกล่าว รวมทั้งมีบทบาทนําในภูมิภาคอาเซียนโดยริเริ่มให้มีการประชุมหารือระหว่างประเทศอาเซียนและจีนเพื่อแสวงหาแนวทางร่วมกันในการป้องกันและปราบปรามการค้าสัตว์ป่าและพืชป่าผิดกฎหมาย การเพิ่มบทบาทของประเทศไทยในการปราบปรามการค้าสัตว์ป่าผิดกฎหมายโดยแสวงหาความร่วมมือจากภาคส่วนต่างๆ เช่น ภาคการขนส่งระหว่างประเทศ และเพิ่มมาตรการในการดูแลควบคุมการค้าสัตว์ป่าในกลุ่มช้าง เสือ ลิง ลิ่น และสัตว์เลื้อยคลาน และในโอกาสที่ประเทศไทยจะเป็นประธานอาเซียนในปี พ.ศ. ๒๕๖๒ จึงมีดําริที่จะจัดประชุมรัฐมนตรีอาเซียนสมัยพิเศษว่าด้วยการป้องกันการค้าสัตว์ป่าผิดกฎหมาย ทั้งนี้ ประเทศไทยยินดีที่จะทํางานอย่างจริงจังและต่อเนื่องร่วมกับนานาชาติเพื่อหยุดยั้งและแก้ไขปัญหาการค้าสัตว์ป่าและพืชป่าผิดกฎหมาย
นอกจากนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้หารืออย่างไม่เป็นทางการกับรัฐมนตรีว่าการกระทรวงกสิกรรมและป่าไม้ ของ สปป.ลาว และรัฐมนตรีว่าการกระทรวงอนุรักษ์ทรัพยากรธรรมชาติและสิ่งแวดล้อมของสาธารณรัฐแห่งสหภาพเมียนมา เพื่อเชิญชวนเข้าร่วมการประชุมรัฐมนตรีอาเซียนสมัยพิเศษว่าด้วยการป้องกันการค้าสัตว์ป่าผิดกฎหมาย รวมทั้งมกุฎราชกุมารแห่งรัฐยะโฮร์ (His Highness Tunku Idris Ibrahim) ขอหารือทวิภาคีกับรัฐมนตรีว่าการกระทรวงทรัพยากรธรรมชาติและสิ่งแวดล้อมเพื่อแสวงหาความร่วมมือในการแก้ไขปัญหาการลักลอบค้าสัตว์ป่าข้ามแดนไทย-มาเลย์ อาทิ การลาดตระเวนร่วม และการจัดการอุทยานแห่งชาติ
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมงานสัมมนา “ผลการสำรวจระดับความพร้อมรัฐบาลดิจิทัลของหน่วยงานภาครัฐ ประจำปี 2560”
วันศุกร์ที่ 15 ธันวาคม 2560
รมว.ดิจิทัลฯ ร่วมงานสัมมนา “ผลการสํารวจระดับความพร้อมรัฐบาลดิจิทัลของหน่วยงานภาครัฐ ประจําปี 2560”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวรายงานในงานสัมมนาหัวข้อ “ผลการสํารวจระดับความพร้อมรัฐบาลดิจิทัลของหน่วยงานภาครัฐ ประจําปี 2560” โดยมีพลอากาศเอก ประจิน จั่นตอง รองนายกรัฐมนตรี เป็นประธานเปิดงานฯ ซึ่งสํานักงานรัฐบาลอิเล็กทรอนิกส์ (องค์การมหาชน) หรือ สรอ. หน่วยงานในสังกัดกระทรวงดิจิทัลฯ จัดขึ้น ด้วยการเล็งเห็นความสําคัญของการมีข้อมูลกลางเกี่ยวกับการกําหนดนโยบายและกฎระเบียบของรัฐบาลดิจิทัล การบริการอิเล็กทรอนิกส์ของหน่วยงานภาครัฐ และสภาพแวดล้อมในการส่งเสริมให้เกิดรัฐบาลดิจิทัล เพื่อสะท้อนสถานภาพการพัฒนาด้านรัฐบาลดิจิทัลของหน่วยงานภาครัฐ ในการใช้เป็นข้อมูลในการวางแผน กําหนดนโยบาย ตลอดจนการดําเนินโครงการที่ก่อให้เกิดประโยชน์ต่อประเทศ อีกทั้งหน่วยงานภาครัฐสามารถนําข้อมูลไปพัฒนาและยกระดับขีดความสามารถในการพัฒนารัฐบาลดิจิทัลภายในหน่วยงาน เพื่อรองรับการพัฒนารัฐบาลดิจิทัลตามแผนพัฒนาดิจิทัลเพื่อเศรษฐกิจและสังคม รวมถึงแผนพัฒนารัฐบาลดิจิทัลของประเทศไทย ระยะ 3 ปี (พ.ศ. 2559-2561) ซึ่ง สรอ. ได้ดําเนินโครงการสํารวจระดับความพร้อมรัฐบาลดิจิทัลของหน่วยงานภาครัฐเป็นประจําทุกปี ตั้งแต่ พ.ศ. 2558 จนถึงปัจจุบัน รวมทั้งได้พัฒนากรอบการสํารวจและเกณฑ์การประเมิน ตั้งแต่ในระดับกรมจนถึงระดับจังหวัดให้เป็นมาตรฐานเดียวกัน โดยหน่วยงานภาครัฐสามารถใช้ผลการสํารวจเป็นข้อมูลประกอบการจัดทําแผนและนโยบายในการยกระดับการพัฒนาหน่วยงานภาครัฐสู่รัฐบาลดิจิทัล ทั้งในระดับหน่วยงานและระดับประเทศต่อไป เมื่อวันที่ 14 ธันวาคม 2560 ณ ห้องบอลรูม 1 โรงแรมเอส 31 ถนนสุขุมวิท กรุงเทพฯ
**********************
รัฐบาลไทย-ข่าวทำเนียบรัฐบาล-รมว.ยุติธรรม มอบเงินเยียวยาเหยื่ออาชญากรรม คดีชิงทองจังหวัดลพบุรี คดีลัลลาเบล และคดีฆ่ายัดหีบเหล็กฝังดิน
วันศุกร์ที่ 24 มกราคม 2563
รมว.ยุติธรรม มอบเงินเยียวยาเหยื่ออาชญากรรม คดีชิงทองจังหวัดลพบุรี คดีลัลลาเบล และคดีฆ่ายัดหีบเหล็กฝังดิน
นายสมศักดิ์ เทพสุทิน รัฐมนตรีว่าการกระทรวงยุติธรรม มอบเงินเยียวยาเหยื่ออาชญากรรม คดีชิงทองจังหวัดลพบุรี คดีลัลลาเบล และคดีฆ่ายัดหีบเหล็กฝังดิน
ในวันพุธที่ ๒๒ มกราคม ๒๕๖๓ เวลา ๑๓.๐๐ น. ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ฯ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีมอบเงินเยียวยาเหยื่ออาชญากรรมหรือผู้เสียหายในคดีอาญา ตามโครงการคุ้มครองสิทธิ : เพื่อสร้างวิถีชีวิตแห่งความเป็นธรรม ครั้งที่ ๕ ประจําปี พ.ศ.๒๕๖๓ โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ดร.วีริศ อัมระปาล ที่ปรึกษารัฐมนตรีว่าการกระทรวงยุติธรรม ด้านวิชาการ นายเรืองศักดิ์ สุวารี อธิบดีกรมคุ้มครองสิทธิและเสรีภาพ คณะผู้บริหารระดับสูงในสังกัดกระทรวงยุติธรรม ข้าราชการ เจ้าหน้าที่ และทายาทผู้เสียหายในคดีอาญา เข้าร่วม
สําหรับการจัดพิธีมอบเงินเยียวยาแก่ผู้เสียหายในคดีอาญาครั้งนี้ เป็นกรณีที่ประชาชนทั่วไปและสาธารณชนให้ความสนใจ อาทิ กรณีเหตุการณ์คนร้ายชิงทองที่จังหวัดลพบุรี กรณีคดีลัลลาเบล และกรณีฆ่ายัดหีบเหล็กฝังดิน โดยมอบเงินให้กับทายาทผู้เสียชีวิต จํานวน ๕ ราย รวมเป็นเงินทั้งสิ้น ๕๘๐,๐๐๐ บาท ประกอบด้วย
๑. กรณีคนร้ายชิงทองร้านทองออโรร่าภายในห้างโรบินสัน จังหวัดลพบุรี มอบเงินเยียวยาให้กับทายาท ประกอบด้วย นายวัลลภ นิ่มมา ทายาทของ นายธีรฉัตร นิ่มมา (รปภ.) (ผู้เสียชีวิต) ได้รับค่าตอบแทนจํานวนทั้งสิ้น ๑๑๐,๐๐๐ บาท นายสุรกิต ทองทิพย์ ทายาทของนางสาวธิดารัตน์ ทองทิพย์ (พนักงานร้านทองออโรร่า) (ผู้เสียชีวิต) ได้รับค่าตอบแทนจํานวนทั้งสิ้น ๑๑๐,๐๐๐ บาท และนางสาววิไลวรรณ ยังรอด ทายาทของ ด.ช.ภาณุวิชญ์ วงศ์อยู่ (น้องไทตัล) (ผู้เสียชีวิต) ได้รับค่าตอบแทนจํานวนทั้งสิ้น ๑๑๐,๐๐๐ บาท (โอนเข้าบัญชีเงินฝากทายาทเนื่องจากทายาทติดภารกิจไม่สามารถมาร่วมงานได้)
๒. กรณีลัลลาเบล มอบเงินเยียวยาให้กับนางศุภมาศ นรพันธ์พิพัฒน์ ทายาทของนางสาวธิติมา นรพันธ์พิพัฒน์ (น้องลัลลาเบล) (ผู้เสียชีวิต) ได้รับค่าตอบแทนจํานวนทั้งสิ้น ๑๑๐,๐๐๐ บาท
และ ๓. กรณีฆ่ายัดหีบเหล็กฝังดิน มอบเงินเยียวยาให้กับ นางสาวศึกษาพร ไชยเชษฐ ทายาทของนางสาววรินทร์ธรณ์ ไชยเชษฐ (ผู้เสียชีวิต) ได้รับค่าตอบแทนจํานวนทั้งสิ้น ๑๔๐,๐๐๐ บาท
ทั้งนี้ หากประชาชนตกเป็นผู้เสียหายในคดีอาญา (เหยื่ออาชญากรรม) และจําเลยในคดีอาญา (แพะ) มีสิทธิขอรับการช่วยเหลือเยียวยาได้ หรือ ติดต่อสอบถามเพิ่มเติมได้ที่สายด่วนยุติธรรม โทร. ๑๑๑๑ กด ๗๗ ตลอด ๒๔ ชั่วโมง
รัฐบาลไทย-ข่าวทำเนียบรัฐบาล-คกก.วัคซีนแห่งชาติย้ำ ประชาชนยังคงต้องมี Social Distancing และการดูแลอนามัยส่วนบุคคลอย่างเข้มข้น ระหว่างรอการวิจัยพัฒนาวัคซีนป้องกันโรคติดเชื้อไวรัสโคโรนา 2019
วันจันทร์ที่ 29 มิถุนายน 2563
คกก.วัคซีนแห่งชาติย้ํา ประชาชนยังคงต้องมี Social Distancing และการดูแลอนามัยส่วนบุคคลอย่างเข้มข้น ระหว่างรอการวิจัยพัฒนาวัคซีนป้องกันโรคติดเชื้อไวรัสโคโรนา 2019
คณะกรรมการวัคซีนแห่งชาติย้ํา ประชาชนยังคงต้องมี Social Distancing และการดูแลอนามัยส่วนบุคคลอย่างเข้มข้น ระหว่างรอการวิจัยพัฒนาวัคซีนป้องกันโรคติดเชื้อไวรัสโคโรนา 2019
วันนี้ (29มิ.ย.63)เวลา10.30น.ณ ห้องประชุม302ตึกบัญชาการ1ทําเนียบรัฐบาลนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการวัคซีนแห่งชาติ ครั้งที่3/2563สรุปสาระสําคัญ ดังนี้
รองนายกรัฐมนตรีและรัฐมนตรีว่าการกระทรวงสาธารณสุขแจ้งว่านายกรัฐมนตรีให้ความสําคัญในเรื่องของการวิจัยและพัฒนาวัคซีนป้องกันโรคติดเชื้อไวรัสโคโรนา2019อย่างมาก โดยรัฐบาลมีการสนับสนุนงบประมาณถึง 3,000 ล้านบาท เพื่อดําเนินการศึกษาและพัฒนาให้มีวัคซีนเพื่อใช้ในการป้องกันป้องกันโรคติดเชื้อไวรัสโคโรนา2019โดยเร็วที่สุดซึ่งกระทรวงสาธารณสุข โดยสถาบันวัคซีนแห่งชาติได้มีการดําเนินการเชิงรุก โดยร่วมกับหน่วยงานภาครัฐและเอกชนอย่างต่อเนื่องขณะนี้ การวิจัยพัฒนาและผลิตวัคซีนเองในประเทศ อยู่ในขั้นตอนทดสอบในสัตว์ทดลอง (ลิง) เพื่อไปสู่การพัฒนากระบวนการผลิตวัคซีนสําหรับการใช้ทดสอบในคน (GMP)ซึ่งการทดสอบวัคซีนในคนก็มีหลายระยะคือระยะที่ 1 ระยะที่ 2 และทดสอดประสิทธิผลของวัคซีนในคนระยะที่ 3 (candidate)เพื่อให้มั่นใจและปลอดภัยในการนําวัคซีนไปใช้ต่อไปซึ่งทุกภาคส่วนช่วยกันสนับสนุนการดําเนินการตามแผนเร่งรัดการเข้าถึงวัคซีนป้องกันโรคติดเชื้อไวรัสโคโรนา2019ของประเทศไทยเพราะเมื่อไทยมีวัคซีนใช้ในประเทศแล้ว จะทําให้เกิดความเชื่อมั่นในภาพรวมของประเทศทั้งเรื่องของสาธารณสุข เศรษฐกิจ และสังคมอีกด้วย
พร้อมกันนี้ที่ประชุมได้มีการหารือและรับทราบถึงความก้าวหน้าแผนเร่งรัดการเข้าถึงวัคซีนป้องกันโรคติดเชื้อไวรัสโคโรนา2019ของไทย ตามที่สถาบันวัคซีนแห่งชาติเสนอ โดยมีเป้าหมายสําคัญ2ประการ คือประชาชนไทยทุกคนได้ใช้วัคซีนป้องกันโรคติดเชื้อไวรัสโคโรนา2019ในเวลาที่ใกล้เคียงกับประเทศอื่น ๆ ที่พัฒนาวัคซีนสําเร็จเป็นลําดับต้น ๆ ของโลก และในระยะกลางและระยะยาว ประเทศไทยต้องมีขีดความสามารถในการผลิตวัคซีนป้องกันโรคติดเชื้อไวรัสโคโรนา2019ได้เพียงพอ สําหรับการใช้ในประเทศ และสามารถส่งออกเพื่อจําหน่ายในตลาดโลก รวมทั้งมีขีดความสามารถในการพัฒนาวัคซีนได้เองเมื่อมีการระบาดของโรคติดต่ออุบัติใหม่ในอนาคต ภายใต้3กลยุทธ์สําคัญ ได้แก่1)ส่งเสริมการวิจัยพัฒนาวัคซีนโควิด-192)พัฒนา ปรับปรุงศักยภาพการผลิตวัคซีนในประเทศ และ3)พัฒนาศักยภาพบุคลากรด้านวัคซีนของประเทศ
รองนายกรัฐมนตรีและรัฐมนตรีว่าการกระทรวงสาธารณสุข ในฐานะประธานการทประชุมได้ย้ําว่าขณะนี้ยังไม่มีวัคซีนป้องกันโรคติดเชื้อไวรัสโคโรนา2019จึงอยากให้ทุกคนยังต้องร่วมมือกันในการปฏิบัติตามาตรการสาธารณสุขอย่างเข้มข้น โดยเฉพาะเรื่องของSocial Distancingการเว้นระยะห่างระหว่างบุคคล การสวมใส่หน้ากากอนามัยและหน้ากากผ้า รวมถึงการดูแลเรื่องสุขอนามัยส่วนบุคคล เพื่อประเทศไทยยังสามารถควบคุมการแพร่ระบาดโรคติดเชื้อไวรัสโควิด-19 ได้อย่างดีต่อเนื่องต่อไป
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีย้ำไม่ผ่อนปรนมาตรการเพราะแรงกดดันเพราะสุขภาพของประชาชนเป็นสิ่งสำคัญ ขณะนี้กระทรวงต่างๆ เร่งทำงานตามงบประมาณที่มีอยู่ ขออย่ามองเพียงการแจกเงินเยียวยาอย่างเดียว
วันอังคารที่ 21 เมษายน 2563
นายกรัฐมนตรีย้ําไม่ผ่อนปรนมาตรการเพราะแรงกดดันเพราะสุขภาพของประชาชนเป็นสิ่งสําคัญ ขณะนี้กระทรวงต่างๆ เร่งทํางานตามงบประมาณที่มีอยู่ ขออย่ามองเพียงการแจกเงินเยียวยาอย่างเดียว
นายกรัฐมนตรีย้ําไม่ผ่อนปรนมาตรการเพราะแรงกดดันเพราะสุขภาพของประชาชนเป็นสิ่งสําคัญ ขณะนี้กระทรวงต่างๆ เร่งทํางานตามงบประมาณที่มีอยู่ ขออย่ามองเพียงการแจกเงินเยียวยาอย่างเดียว
วันนี้ (21 เม.ย. 63) เวลา 13.30 น. ณ โถงบัญชาการ ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม แถลงผลการประชุมคณะรัฐมนตรีเกี่ยวกับมาตรการในการแก้ไขปัญหาสถานการณ์การแพร่ระบาดของเชื้อไวรัสโควิด-19 โดยมีสาระสําคัญ ดังนี้
นายกรัฐมนตรีกล่าวถึงข้อเรียกร้องการผ่อนปรนมาตรการต่าง ๆ ว่า ต้องทําด้วยความระมัดระวัง โดยใช้ข้อมูลด้านสาธารณสุข รวมทั้งมีมาตรการรองรับที่เหมาะสมเพียงพอ ทั้งนี้ จะไม่ผ่อนปรนมาตรการเพราะแรงกดดันแต่ต้องเป็นไปตามข้อเท็จจริง ผู้ประกอบการต้องเสนอมาตรการรองรับ เช่น การจัดสถานที่ การคัดกรองโรค จํากัดจํานวนคน รวมทั้งมาตรการเว้นระยะห่าง หรือ Social Distancing หากมาตรการไม่เหมาะสมก็ยังให้เปิดบริการไม่ได้ แม้รัฐบาลจะทราบปัญหาของประชาชน แต่ก็เห็นความสําคัญด้านสุขภาพของประชาชนเป็นหลัก เพราะหากไม่รอบคอบหรือผ่อนปรนมาตรการเพราะแรงกดดันแล้ว อาจทําให้การแพร่ระบาดของเชื้อไวรัสโควิด-19 กลับมารุนแรง เท่ากับการปฏิบัติมาทั้งหมดสูญเปล่า
นายกรัฐมนตรียังกล่าวถึงการประชุมคณะรัฐมนตรีในวันอังคารหน้า (28 เม.ย. 63) ว่า จะมีการพิจาณาว่าจะมีการยืดระยะเวลาการประกาศใช้ พ.ร.ก. ฉุกเฉินฯ ที่จะสิ้นสุดลงในวันที่ 30 เม.ย. 63 นี้ หรือไม่ ซึ่งต้องอาศัยความร่วมมือจากประชาชนและข้อมูลจากด้านสาธารณสุขเป็นตัวชี้วัด ขณะนี้ ยังพบผู้ฝ่าฝืน พ.ร.ก. ฉุกเฉินฯ จํานวนมาก ขณะที่จํานวนผู้ป่วยติดเชื้อไวรัสโควิด-19 เริ่มลดลงอย่างต่อเนื่องในแต่ละวัน ผู้ป่วยรักษาหายสามารถกลับบ้านได้ก็เพิ่มมากขึ้น หากประชาชนให้ความร่วมมือกันปฏิบัติตามมาตรการของภาครัฐ จะทําให้จํานวนผู้ป่วยติดเชื้อจะลดลงอีก ซึ่งนายกรัฐมนตรียังย้ําว่า รัฐบาลมีวัตถุประสงค์สําคัญ เพื่อดูแลประชาชนให้ผ่านพ้นวิกฤตนี้ มาตรการที่มีอยู่ในขณะนี้ครอบคลุมหลายเรื่อง ทั้งการยืดระยะเวลาชําระหนี้ จึงไม่อยากมองเพียงแค่มาตรการแจกเงินเยียวยาเพียงอย่างเดียว ขณะนี้ กระทรวงต่าง ๆ ใช้งบประมาณดําเนินงานที่มีอยู่ทํางานอย่างเต็มที่ รวมทั้งให้กระทรวงพลังงาน กระทรวงมหาดไทย และคณะกรรมการกํากับกิจการพลังงาน ในการออกมาตรการเพื่อลดค่าไฟฟ้าให้แก่ประชาชนทั่วไป ต้องรอบคอบเพราะเป็นเรื่องของการใช้งบประมาณในอนาคตของหน่วยงาน ทั้งนี้ ต้องขอบคุณภาคเอกชนที่เกี่ยวข้องที่ให้การดูแลบุคลากรในองค์กรของตน ทั้งผู้ผลิต และ ผู้บริโภค ให้มีความเดือดร้อนน้อยที่สุด นอกเหนือภาคเอกชนทั้ง 20 รายที่ได้ส่งจดหมายเปิดผนึกถึงแล้ว ยังยินดีรับฟังข้อคิดเห็นจากภาคส่วนอื่นอีกเช่นกัน
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“พาณิชย์” มอบรางวัล “เพชรพาณิชย์ 2562”  ให้แก่ภาคเอกชน ผู้ทรงคุณวุฒิ และข้าราชการ รวม 15 ราย
วันพุธที่ 14 สิงหาคม 2562
“พาณิชย์” มอบรางวัล “เพชรพาณิชย์ 2562”  ให้แก่ภาคเอกชน ผู้ทรงคุณวุฒิ และข้าราชการ รวม 15 ราย
ในฐานะที่ทําประโยชน์แก่ประเทศชาติด้านเศรษฐกิจ การค้า และการพาณิชย์ เนื่องในโอกาสวันพาณิชย์ครบรอบปีที่ 99
นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยว่า กระทรวงพาณิชย์ จะมอบรางวัล “เพชรพาณิชย์ 2562” เพื่อยกย่องเชิดชูเกียรติให้แก่ผู้ที่ทําคุณประโยชน์แก่ประเทศชาติด้านเศรษฐกิจ การค้าและการพาณิชย์ รวมถึงผู้ที่สร้างคุณูปการให้แก่กระทรวงพาณิชย์ เป็นปีที่ 10 นับตั้งแต่การมอบรางวัลครั้งแรกในปี 2553 โดยจะมีการมอบรางวัล ในงานวันคล้ายวันสถาปนากระทรวงพาณิชย์ 20 ส.ค. ซึ่งปีนี้มีกําหนดจัดงานในวันที่ 19 ส.ค.2562 ณ กระทรวงพาณิชย์ และในปีนี้มีผู้ที่ผ่านการคัดเลือกเข้ารับรางวัลจํานวน 15 ราย จากภาคเอกชนและภาครัฐโดยแบ่งเป็น 3 สาขา ได้แก่ สาขาผู้ประกอบการ 5 ราย สาขาผู้ทรงคุณวุฒิ 4 ราย สาขาข้าราชการ 6 ราย
สําหรับภาคเอกชนที่ได้รับรางวัลสาขาผู้ประกอบการ 5 ราย ดังนี้ ด้านสินค้าเกษตร ได้แก่ ดร.อนุรักษ์ เรืองรอบ เลขาธิการสหพันธ์เกษตรกรรมยั่งยืนแห่งประเทศไทย ด้านสินค้าอุตสาหกรรม ได้แก่ นายวิศิษฐ์ ลิ้มลือชา ประธานกรรมการ บริษัท มหาบูรพาผลิตภัณฑ์อาหาร จํากัด และบริษัท เอทีเคออลไลค์ จํากัด ด้านธุรกิจบริการ ได้แก่ นายสมชนะ กังวารจิตต์ ผู้ก่อตั้งบริษัท Prompt Design จํากัด ด้านนวัตกรรม ได้แก่ นพ.สิทธิพร บุณยนิตย์ กรรมการนักวิจัย บริษัท บุณยนิตย์วัสดุแพทย์ จํากัด ด้านผู้ประกอบการรุ่นใหม่ ได้แก่ นายมานพ แก้วโกย ประธานวิสาหกิจชุมชนเกษตรอินทรีย์ขวัญทุ่งกุลา
สาขาผู้ทรงคุณวุฒิ มีผู้ได้รับรางวัลจํานวน 4 ราย ได้แก่ นายมีชัย แต้สุจริยา ครูศิลป์ของแผ่นดิน ปี 2559 เจ้าของพิพิธภัณฑ์บ้านคําปุน , ผศ.ดร.สุจิตรา ตุลยาเดชานนท์ ผู้ช่วยศาสตราจารย์ คณะพาณิชยศาสตร์และการบัญชี จุฬาลงกรณ์มหาวิทยาลัย , น.ส.อนัญญา เค้าโนนกอก ประธานกลุ่มวิสาหกิจชุมชนกลุ่มทอผ้าย้อมสีธรรมชาติ หนองบัวแดง จังหวัดชัยภูมิ และนายอุทัย เจียรศิริ ครูศิลป์ของแผ่นดิน ปี 2562 เจ้าของร้านเครื่องถมอุทัย
สาขาข้าราชการ มีผู้ได้รับรางวัลจํานวน 6 ราย แยกเป็นส่วนกลาง 3 ราย ได้แก่ น.ส.พัทยา เชิงสะอาด ที่ปรึกษาการพาณิชย์ สํานักงานปลัดกระทรวงพาณิชย์ น.ส.ฐิติมา งามทวีรัตน์ ผู้อํานวยการกองส่งเสริมการค้าสินค้าเกษตร 1 กรมการค้าภายใน และนายปิติชัย รัตนนาคะ นักวิชาการพาณิชย์ชํานาญการพิเศษ กรมส่งเสริมการค้าระหว่างประเทศ และส่วนภูมิภาค 3 ราย ได้แก่ น.ส.จุฬารัตน์ นุ่มนิ่ม นักวิชาการพาณิชย์ชํานาญการพิเศษ สํานักงานพาณิชย์จังหวัดแพร่ นายนิยุทธ์ สืบสาย นักวิชาการพาณิชย์ชํานาญการ สํานักงานพาณิชย์จังหวัดสกลนคร และนายอาวุธ วงศ์สวัสดิ์ พาณิชย์จังหวัดสุราษฎร์ธานี
ทั้งนี้ ผู้ได้รับรางวัลเพชรพาณิชย์ทั้ง 15 ราย จะเข้ารับมอบโล่รางวัลและเข็มกลัดเพชรพาณิชย์จากนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ในวันที่ 19 ส.ค. ในช่วงการจัดงานครบรอบ 99 ปี วันคล้ายวันสถาปนากระทรวงพาณิชย์ 2562 ณ ห้องบุรฉัตรไชยากร กระทรวงพาณิชย์